stanford-oval/wikipedia huggingface dataset:
דיינאליט
הערות שוליים

↑  קבוצת ההלוויט נחשבת תת-קבוצה של קבוצת הסודליט, ראו תיאור הקבוצה באתר Mindat, ולכן יש המשייכים את הדיינאליט לקבוצת הסודליט
↑  פרויקט rruff
↑  אתר Webmineral
↑  לרשימה המלאה ניתן להיעזר בקישור לאתר Mindat.
גראנד סלאם (ג'ודו)

טורניר הגראנד סלאם (באנגלית: Judo Grand Slam) בג'ודו הוא טורניר ג'ודו בינלאומי. לאחר המשחקים האולימפיים, אליפות העולם בג'ודו וטורניר המאסטרס, טורנירי הגראנד הסלאם נחשבים לטורנירי הג'ודו מהחשובים ביותר בעולם, בהם הג'ודוקאים מסוגלים לצבור את מירב נקודות הדירוג.
טורניר הגראנד סלאם הראשון נערך בטוקיו בדצמבר 2008. בשנת 2009 נערכו לראשונה טורנירים נוספים גם בפריז, במוסקבה ובריו דה ז'ניירו. בשנת 2013 באקו החליפה את ריו דה ז'ניירו. עד 2013 נערכו ארבעה טורנירי גראנד סלאם מדי שנה. בשנת 2014 הוחלט כי מעתה ואילך יערכו מדיי שנה חמישה טורנירים כאשר הטורניר הנוסף ייערך באבו דאבי. בשנת 2019 נוספו שני טורנירים נוספים. כן נוסף גרנד סלאם תל אביב.
טורנירי גראנד סלאם > טורנירי גראנד סלאם 2022

המיקומים בהם התקיימו הטורנירים במהלך שנת 2022:
| הטורניר | מדינה מארחת | עיר מארחת | התאריכים בהם התקיים הטורניר | מספר המשתתפים | מספר הטורנירים שהתקיימו במיקום זה לאורך השנים | השנים בהן התקיים הטורניר במיקום זה | הערות |
| --- | --- | --- | --- | --- | --- | --- | --- |
| הטורניר בפריז(אנ') | צרפת צרפת | פריז | 5–6 בפברואר 2022 | 285 משתתפים מ-52 מדינות | 14 | 2009 ואילך |  |
| הטורניר בתל אביב | ישראל ישראל | תל אביב | 17–19 בפברואר 2022 | 298 משתתפים מ-34 מדינות | 2 | 2021 ואילך |  |
| הטורניר באנטליה (גר') | טורקיה טורקיה | אנטליה | 1–3 באפריל 2022 | 525 משתתפים מ-63 מדינות | 2 | 2021 ואילך |  |
| הטורניר בקאזאן | רוסיה רוסיה | קאזאן | 20–22 במאי 2022 |  | 1 | 2021 | ב-25 בפברואר 2022 פדרציית הג'ודו הבינלאומית ביטלה את התחרות ברוסיה בתגובה לפלישה הרוסית לאוקראינה. |
| הטורניר בטביליסי (גר') | גאורגיה גאורגיה | טביליסי | 3–4 ביוני 2022 | 278 משתתפים מ-36 מדינות | 2 | 2021 ואילך | המיקום נבחר כחלופה לטורנירי הגראנד סלאם שבוטלו עקב מגפת הקורונה. |
| הטורניר בדיסלדורף (גר') | גרמניה גרמניה | דיסלדורף | 4–6 ביוני 2022 |  | 3 | 2018 ואילך | הטורניר עבר מבאקו לדיסלדורף ב-2018. פדרציית הג'ודו הגרמנית הודיעה ב-15 בפברואר 2022 כי האירוע יבוטל עקב קשיים כלכליים הנובעים מההגבלות שנבעו ממגפת הקורונה. |
| הטורניר באולן בטור (גר') | מונגוליה מונגוליה | אולן בטור | 24–26 ביוני 2022 | 255 משתתפים מ-30 מדינות | 1 | 2022 ואילך |  |
| הטורניר בבודפשט (גר') | הונגריה הונגריה | בודפשט | 8–10 ביולי 2022 | 406 משתתפים מ-61 מדינות | 2 | 2020 ואילך | המיקום נבחר כחלופה לטורנירי הגראנד סלאם שבוטלו עקב מגפת הקורונה. |
| הטורניר באבו דאבי (גר') | איחוד האמירויות הערביות איחוד האמירויות הערביות | אבו דאבי | 21–23 באוקטובר 2022 |  | 7 | 2014 ואילך |  |
| הטורניר בבאקו (גר') | אזרבייג'ן אזרבייג'ן | באקו | 4–6 בנובמבר 2022 |  | 7 | 2013 ואילך | האירוע לא התקיים ב-2018 משום שבאותה השנה נערך בבאקו מונדיאל 2018 |
| הטורניר בטוקיו(אנ') | יפן יפן | טוקיו | 3–4 בדצמבר 2022 |  | 10 | 2008–2017, 2022 ואילך | הטורניר עבר לאוסקה בשנים 2018–2019 עקב שיפוץ האולם בו התקיים הטורניר. |
טורנירי גראנד סלאם > מיקומים בשנים קדומות

מיקומים נוספים בהם התקיימו הטורנירים בעבר:
| הטורניר | מדינה מארחת | עיר מארחת | מספר הטורנירים שהתקיימו במיקום זה לאורך השנים | השנים בהן התקיים הטורניר במיקום זה | הערות |
| --- | --- | --- | --- | --- | --- |
| הטורניר באוסקה | יפן יפן | אוסקה | 2 | 2018–2019 | הטורניר עבר מטוקיו לאוסקה בשנים 2018–2019 |
| הטורניר במוסקבה | רוסיה רוסיה | מוסקבה | 5 | 2009–2013 | הטורניר עבר לטיומן ב-2014 |
| הטורניר בטיומן | רוסיה רוסיה | טיומן | 3 | 2014–2016 | הטורניר עבר ממוסקבה לטיומן בשנים 2014–2016. החל מ-2017 הטורניר עבר ליקטרינבורג |
| הטורניר ביקטרינבורג (צר') | רוסיה רוסיה | יקטרינבורג | 3 | 2017–2019 | הטורניר עבר מטיומן ליקטרינבורג ב-2017. הטורניר שהיה אמור להתקיים ב-2020 בוטל עקב מגפת הקורונה. |
| הטורניר בריו דה ז'ניירו (צר') | ברזיל ברזיל | ריו דה ז'ניירו | 4 | 2009–2012 |  |
| הטורניר בברזיליה | ברזיל ברזיל | ברזיליה | 1 | 2019 |  |
| הטורניר בטשקנט (גר') | אוזבקיסטן אוזבקיסטן | טשקנט | 1 | 2021 ואילך | המיקום נבחר כחלופה לטורנירי הגראנד סלאם שבוטלו עקב מגפת הקורונה. האירוע לא מתקיים ב-2022 משום שבשנה זו נערכת בטשקנט אליפות העולם בג'ודו 2022 |
רשימת הג'ודוקאים שזכו ברוב המדליות

| # | שם | מדינה | מדליות זהב | מדליות כסף | מדליות ארד | סך הכל מדליות |
| --- | --- | --- | --- | --- | --- | --- |
| 1 | נאוהיזה טקאטו | יפן יפן | 11 | 1 | 1 | 13 |
| 2 | היפומי אבה | יפן יפן | 10 | 1 | 0 | 11 |
| 3 | ריוג'ו נאגאיאמה | יפן יפן | 9 | 2 | 1 | 12 |
| 4 | צ'יזורו אראי | יפן יפן | 8 | 4 | 4 | 16 |
| 5 | מגומי טצ'ימוטו | יפן יפן | 8 | 2 | 4 | 14 |
| 6 | קלריס אגבניינו | צרפת צרפת | 8 | 1 | 1 | 10 |
| 7 | מונחבאטין אוראנצטסג | מונגוליה מונגוליה | 7 | 6 | 5 | 18 |
| 8 | טינה טרסטניאק | סלובניה סלובניה | 7 | 5 | 5 | 17 |
| 9 | צוקאסה יושידה | יפן יפן | 7 | 2 | 2 | 11 |
| 9 | מאילינדה קלמנדי | קוסובו קוסובו | 7 | 2 | 2 | 11 |
הערות שוליים

↑  JudoInside - Grand Slam Tokyo Event, www.judoinside.com
דיינג'ר מאוס

ערך זה עוסק במפיק המוזיקלי. אם התכוונתם לסדרת הנפשה בריטית משנות ה-80, ראו .
| --- | --- |

 לידה:  29 ביולי 1977 (בן 47) וייט פליינס, ארצות הברית 
 שם לידה:  Brian Joseph Burton 
 שם במה:  Danger Mouse 
 מוקד פעילות:  ארצות הברית 
 תקופת הפעילות:  מ-1998 
 מקום לימודים:  אוניברסיטת ג'ורג'יה, תיכון רידן 
 סוגה:  מוזיקת היפ הופ, רית'ם אנד בלוז 
 כלי נגינה:  סינתיסייזר, מערכת תופים, קלידים מוזיקליים, גיטרה 
 חברת תקליטים:  קפיטול רקורדס 
 www.dangermousesite.com
 פרופיל ב-IMDb
 
דיינג'ר מאוס בהופעה, לבוש כאיש הפח מהקוסם מארץ עוץ
בריאן ברטון, הידוע בכינויו דיינג'ר מאוס (נולד ב-29 ביולי 1977) הוא מוזיקאי ומפיק מוזיקלי אמריקאי. ברטון קנה את פרסומו בהוצאת האלבום האפור ונחשב כיום לאחד המוזיקאים המשפיעים של המאה ה-21.
ילדות וקריירה מוקדמת

ברטון נולד וגדל במדינת ניו-יורק, בהמשך עבר לאתונה, ג'ורג'יה ושם החל לעבוד כתקליטן. הוא שיווק את עבודתו בשם "פליקן סיטי" אך זכה להצלחה מקומית בלבד. ב-1998 אימץ ברטון את שם הבמה דיינג'ר מאוס. השם נלקח מסדרת ההנפשה הבריטית דיינג'ר מאוס. ב-2003 החל דיינג'ר מאוס לשתף פעולה עם הראפר ג'מני והשניים הוציאו את האלבום "Ghetto Pop Life", בו ג'מני היה אחראי לשירה וברטון היה אחראי להפקה המוזיקלית. הדיסק זכה לביקורות חיוביות רבות אך לא הקנה לברטון את הכרת המיינסטרים עקב מיעוט יחסי במכירות.
האלבום האפור והזינוק בקריירה

בסוף 2003 יצר ברטון את האלבום האפור - שילוב מוזיקלי בין האלבום השחור של ג'יי-זי בגרסת א-קפלה, לבין האלבום הלבן של הביטלס. האלבום, שיועד מלכתחילה למעגל חבריו הקרוב של ברטון, היה הברקה קונספטואלית.
האלבום האפור הופץ באינטרנט בחנויות וירטואליות ובמיליוני הורדות למורת רוחה של חברת התקליטים EMI, המחזיקה בזכויות על האלבום הלבן. החברה הגישה תביעות וצווי מניעה נגד ברטון שבעקבותיהם האלבום הורד מהמדפים אך הצלחת האלבום האפור כבר צברה תאוצה. האלבום קצר ביקורות נלהבות ואף הוכתר אלבום השנה לשנת 2004 במגזינים רבים, החשוב שבהם הוא "Entertainment Weekly".
בסופו של דבר סוני, המחזיקה בזכויות על שירי הביטלס, נכנעה והתירה הפצה חינמית של האלבום האפור.
בעל הזכויות של חלקו השני של האלבום, ג'יי-זי, לא התנגד לשימוש חופשי ביצירתו ואף עודד זאת מלכתחילה על ידי הוצאת גרסת אקפלה (ערוצי השירה בלבד ללא ליווי מוזיקלי) לאלבום השחור שיועדה בעיקר לתקליטנים ולמפיקים מוזיקליים הרוצים לבצע רמיקסים ולדגום את האלבום, בדיוק כפי שעשה דיינג'ר מאוס.
כתוצאה מתשומת הלב התקשורתית דיינג'ר מאוס היה לאחד מהמפיצים הגדולים של סגנון המאשאפ בראשית שנות ה-2000 אך עם זאת הוא לא המשיך לעסוק בז'אנר אלא עבר הלאה לאפיקים אחרים.
הגורילאז והמשך הקריירה

בסוף שנת 2004, לאחר שהאזין לאלבום האפור, הציע סולן הגורילז דיימון אלברן לברטון להצטרף ללהקת-העל כמפיק ראשי. ברטון הסכים, ובמאי 2005 יצא אלבומם השני של הגורילאז, Demon Days. האלבום מיזג סגנונות מוזיקה רבים, קצר שבחים ונמכר היטב ברחבי העולם. ברטון קיבל מועמדות לפרס גראמי על הפקתו.
למרבה האירוניה, חברת האם של הגורילאז היא EMI - החברה שתבעה את ברטון על האלבום שבזכותו הפך להיות המפיק הראשי של הגורילאז. החברה הביעה את מורת רוחה מהמינוי, אך ללא הועיל.
מ-2005 ואילך המשיך ברטון להפיק ולעבוד עם אמנים רבים ביניהם Cee-lo, אם אף דום ו-Zero 7.
ב-2006 להיטו "קרייזי" כחלק מהצמד נארלס בארקלי הפך לסינגל הראשון אי-פעם שהגיע למקום הראשון במצעד הסינגלים הבריטי על סמך הורדות אינטרנט בלבד.
באותה שנה שיתף דיינג'ר מאוס פעולה עם אמן הגרפיטי בנקסי כאשר אלה הכינו גרסה חלופית לאלבומה של פריס הילטון, "פריס".
הגרסה החלופית שהכילה קטע אינסטרומנטלי בן 40 דקות המשלב דגימות של הילטון וחוברת אמנות שונה הודפסה ב-500 עותקים והושתלה בחנויות מוזיקה באנגליה במקום אלבומה המקורי של הילטון.
בשנת 2008 הפיק דיינג'ר מאוס את האלבום "Modern Guilt" של הזמר בק.
בשנת 2009 שיתף דיינג'ר מאוס פעולה עם להקת ספרקלהורס והבמאי דייוויד לינץ' בפרויקט "Dark Night of the Soul" שיצא במספר מהדורות ושילב ספר תצלומים עב כרס של לינץ'.
בפרויקט, הצליח דיינג'ר מאוס להסתכסך שוב עם חברת EMI, בעיקר סביב סוגיות חוזה הקלטות.
בשיאו של הסכסוך, איימה חברת התקליטים בגניזת האלבום. בתגובה, איים דיינג'ר מאוס להוציא עם ספר התצלומים את אריזת האלבום שתכיל תקליטור ריק ואת הכיתוב:
"מסיבות משפטיות, התקליטור המצורף אינו מכיל מוזיקה, השתמשו בו כראות עיניכם"
ב-2010 הוא החל לעבוד על אלבום עם להקת הרוק יו2
שיר שכתב לאיגי פופ והופיע בסרט "זהב" בכיכובו של מתיו מקונוהיי, היה מועמד לפרס גלובוס הזהב בקטגוריית השיר המקורי הטוב ביותר.
סגנון

דיינג'ר מאוס הצליח לשלב בין סגנונות כרוק אלטרנטיבי, פופ, היפ-הופ, פסיכדליה וסגנונות אחרים בצורה ייחודית וליצור "עולמות מוזיקליים מסוגים שונים" כהגדרתו. גוף עבודתו מושפע מאוד מקולנוע, גם מבחינה ויזואלית וגם בדרך התייחסותו לאמנות.
דיינג'ר מאוס ידוע בסגנונו הצבעוני לא רק במוזיקה אלא גם בתפיסתו האסתטית. עוד מתחילת הקריירה המוזיקלית שלו הוא משתמש בתחפושות שונות (כאשר הנפוצה מכולן היא כמובן תחפושת עכבר) על הבמה ובצילומים.
דיסקוגרפיה

Pelican City - The Chilling Effect - 1999
Pelican City - Rhode Island - 2000
Pelican City and Scanner - Pelican City vs Scanner - 2002
Danger Mouse & Jemini - Ghetto Pop Life - 2003
The Grey Album - 2004
Gorillaz - Demon Days - 2005
Danger Mouse & MF Doom (as "Dangerdoom") - The Mouse and the Mask - 2005
Danger Doom - Occult Hymn - 2006
The Rapture - Pieces of the People We Love - 2006
Sparklhorse - Dreamt for Light Years in the Belly of a Mountain - 2006
Gnarls Barkley - St. Elsewhere - 2006
The Good, the Bad & the Queen - 2007
The Black Keys - Attack & Realese - 2008
Gnarls Barkley - The Odd Couple - 2008
The Shortwave Set - Replica Sun Machine - 2008
Martina Toplet Bird - The Blue God - 2008
Beck - Modern Guilt - 2008
Joker Daughter - The Last Laugh - 2009
Danger Mouse and Sparklhorse - Dark Night Of The Soul - 2010
Broken Bells - Broken Bells - 2010
The Black Keys - Brothers - 2010
Broken Bells - Meryin Fields - 2011
Danger Mouse and Danielle Luppie - Rome - 2011
The Black Keys - El Camino - 2011
Electric Guest - Mondo - 2012
Norah Jones - Little Broken Hearts - 2012
הערות שוליים

↑  "Danger Mouse to release blank CD", רשות השידור הבריטית, ה-16 במאי 2009
↑  מייקלס, שון, (25 באוקטובר 2010). U2 recording album with Danger Mouse, גארדיאן (לונדון)
↑  ניתן לקרוא עוד על תפיסת עולמו ב כתבה מניו-יורק טיימס מ-2006
| 0 | 1 | 2 |
| --- | --- | --- |
| הקודם: 2010: ברנדן אובראיין | פרס גראמי למפיק השנה, לא קלאסי   2011: דיינג'ר מאוס  | הבא: 2012: פול אפוורת' |
| --- | --- |
בקרת זהויות :  NLI: 987007421213805171  BIBSYS: 8028519  BnF: cb162282665 (data)  GND: 13547535X  ICCU: DDSV274922  ISNI: 0000 0000 8080 9483  LCCN: no2005020238  MusicBrainz: 4b356f05-bcc2-4544-925b-fd9a1bf708be  NKC: osa2011668941  SUDOC: 158365445  VIAF: 1230222   WorldCat (עם VIAF): 1230222
גסטרוסקופיה

English: Olympus XQ260 video gastroscope
גַּסְטְרוֹסְקוֹפְּיָה (באנגלית: Gastroscopy, או Esophagogastroduodenoscopy, ובעברית שְׁקִיפַת קֵבָה) היא בדיקה שמתבצעת באמצעות צינור גמיש ודק אשר מוכנס דרך הפה שנקרא גסטרוסקופ. בקצה הגסטרוסקופ ישנם מקור אור ומצלמת וידאו זעירה באמצעותם יכול הרופא המבצע את הבדיקה לצפות באיברים השונים אליהם מוכנס הגסטרוסקופ. במהלך הבדיקה ניתן לבצע פעולות נוספות מלבד צפייה באיברים אלו, בין היתר נטילת ביופסיה.
גסטרוסקופיה היא סוג של בדיקה רפואית תחת הכותרת אנדוסקופיה שמתמקדת בדרכי העיכול העליונות: וושט, קיבה ותריסריון.
סיבות לביצוע הבדיקה

בדיקת הגסטרוסקופיה נעשית לכל מיני סיבות, בפרט לצפייה בפרטי הפרטים של מערכת העיכול, וגם שורה של פעולות באזור מסוים. למשל:
בירור עבור תסמינים של בעיות בדרכי העיכול העליונות (הכוללת את התריסריון, הקיבה והוושט) - למשל, הפרעות בבליעה או חשד לדימום, כאבי בטן, הקאות.
דיאגנוזה של מחלות בדרכי העיכול באמצעות לקיחת ביופסיה - דגימת רקמה. בדרך הזאת ניתן לאבחן גידולים באיברים העליונים של מערכת העיכול או מחלות דלקתיות. כמו כן מחלת צליאק מאובחנת על ידי לקיחת ביופסיה.
טיפול בבעיות באיברי מערכת העיכול העליונה - למשל: שליפת גוף זר, עצירת דימום, הרחבת היצרות של הוושט, .
שילוב של מצלמת וידאו להגדלת תמונות של רקמות המערכת העיכול, במטרה לזהות פתולוגיות ושינויים קטנים בדפנות האיברים.
סיבות לביצוע הבדיקה > תסמינים רלוונטיים שעשויים להצביע על צורך בבדיקה

אנמיה לא מוסברת (בדרך כלל יחד עם קולונוסקופיה)
חשד לדימום במערכת העיכול העליונה, בעקבות תסמינים כגון המטמזיס (הקאה דמית) או מלנה (צואה שחורה)
הפרעות בעיכול מתמשכות בחולים מעל גיל 45 שנה
רפלקס חומצה כרונית וצרבת - יכול להוביל לנגע טרום-סרטני הנקרא תסמונת בארט
הקאות מתמשכות
קושי בבליעה
בליעה כואבת (Odynophagia)
בחילה מתמשכת
מחלות מעי דלקתיות
הכנה לקראת הבדיקה

לפני ביצוע הבדיקה, על מטופל לקבל הנחיות מהרופא המפנה או מהמרפאה\המכון שבו נעשית הבדיקה. ההכנה לקראת הבדיקה
 כוללת:
הימנעות ממזון וחלב לאורך 8 שעות לפני הבדיקה, הימנעות מים או כל משקה אחר לאורך 3 שעות לפני הבדיקה.
על הנבדק לשקף לרופא כל תרופה שהוא נוטל, במידה ויש צורך להפסיק נטילת תרופות אלה לפני הבדיקה בכמה ימים.
הבדיקה כרוכה במתן מקדים של חומר טשטוש או הרדמה ולכן נדרשת הגעה עם מלווה.
מהלך הבדיקה

בדיקת הגסטרוסקופיה מורכבת ממספר שלבים:
טשטוש – בשלב הראשוני של הבדיקה מתבקש המטופל לשכב על צידו השמאלי ומוזרק חומר הרדמה או תרופה לווריד מה שגורם לבלבול. באותו שלב עוקב הצוות הרפואי אחר רוויון החמצן בדם, לחץ הדם והדופק. בנוסף, מרוסס חומר הרדמה מקומי בפה של המטופל מה שגורם להרדמת הגרון טרם החדרת הגסטרוסקופ.
הכנסת הגסטרוסקופ – לאחר השלב הראשוני, מוחדר הגסטרוסקופ דרך הפה. המטופל עשוי להרגיש לחץ בגרון אך ללא תחושת כאב. באמצעות הגסטרוסקופ הרופא מסתכל בסב-מוקוזה של הוושט במטרה לזהות קרעים או כרסומים (ארוזיות, שחיקה של רקמות). אחר כך, בודקים הרופאים את הקיבה ומחפשים פצעים פתוחים או אזורים חשודים. בסוף הבדיקה, ובמידת הצורך יכולים הרופאים לבדוק גם את הדואודנום. לפעמים כדי שהגסטרוסקופ יעבור בקלות ותתאפשר צפייה יותר טובה לקפלים של מערכת העיכול, מנפחים את האיברים החלולים על ידי לחץ אוויר מה שגורם לתחושות של לחץ ומלאות.
במידת הצורך נעשית ביופסיה במטרה לבדוק אזורים חשודים.
סיכונים ותופעות לוואי לאחר הבדיקה

סיכויי הסיבוכים נחשבים לנמוכים, אך למרות זאת ישנם כמה סיכונים, כמו:
זיהום, שהטיפול בו מצריך טיפול באנטיביוטיקה.
דימום, במיוחד במקרים שיש בהם לקיחת דגימה (ביופסיה).
קרע בדרכי מערכת העיכול במיוחד בוושט, למרות שמדובר בסיכון זעיר אך מחייב טיפול ואפילו ניתוח כדי לתקן את הקרע.
בנוסף לכך, ישנן תופעות לוואי שעל הנבדק לשים לב אליהן: כאבים בבית החזה, הקאה דמית או הקאה בכלל, קושי בבליעה, צואה שחורה, קוצר נשימה וכאבי בטן.
מגבלות

בעיות בתפקוד מערכת העיכול בדרך כלל לא מאובחנות היטב על ידי אנדוסקופיה כאשר יש תנועה או הפרשה מסוימת במערכת העיכול בהיותן לא נבדקות בקלות על ידי גסטרוסקופיה. עם זאת, ממצאים כגון תנועת נוזל או תנועה לקויה של המעי הדק במהלך אנדוסקופיה יכולים להיות רמזים של הפרעות בתפקוד. תסמונת המעי הרגיז וקלקול קיבה אינם מאובחנים על ידי גסטרוסקופיה, אבל היא עשויה להיות מועילה בנטרול מחלות אחרות המחקות הפרעות נפוצות אלה.
מכשור > אנדוסקופ

מערכת סיביים אופטיים לשאת אור בקצה האנדוסקופ
מצלמה זעירה בקצה האנדוסקופ - החליפה את הסיבים האופטיים שנטו לפגוע התמונות.
תעלה לנקוי העדשות
ידית הבקרה - האחראית על כל הפעולות
מכשור > מכונות

מקור אור
מכשיר "משעל" - המסייע בסילוק הפרשות מדרכי הנשימה של מטופלים שאינם יכולים להשתעל כגון חולי מחלת ניוון שרירים או שיתוק מוחין.
משאבה
יחידה אלקטרו-כירורגית רפואית
מקליט וידאו או מדפסת תמונות
מכשור > כלים

מחטים
צבת ביופסיה
מכשור > חומרים כימיים

אצטט
אינדיגוטין
דימטיקון
ראו גם

אנדוסקופיה
רפואה פנימית
גסטרואנטרולוגיה
קולונוסקופיה
גסטרוסקופ
הערות שוליים

↑  "המערך הגסטרו-כירורגי, המרכז הרפואי שערי צדק ירושלים". אורכב מ-המקור ב-2015-12-09. נבדק ב-2015-12-10.
↑  "גסטרוסקופיה, שירותי בריאות כללית".
↑  "EGD – esophagogastroduodenoscopy".
↑  "קלקול קיבה - המרכז למחלות דרכי עיכול".
↑  "הגדרת מכשיר משעל, האגודה לזכויות החולה בישראל". אורכב מ-המקור ב-2015-12-11. נבדק ב-2015-12-10.
| --- | --- |
בקרת זהויות :  NLI: 987007560578605171  BnF: cb12007570p (data)  GND: 4156069-3  LCCN: sh85053494  LNB: 000103902  NKC: ph180702 
Image of en:portal hypertensive gastropathy seen on endoscopy of the stomach.
דוקטרינת בגין

דוקטרינת בגין הוא הכינוי שניתן למדיניותה של ישראל שלא לאפשר למדינות עוינות לה לפתח טכנולוגיה גרעינית, מתוך חשש לפיתוח נשק גרעיני שיופעל נגדה. מדיניות זו לא הוכרזה רשמית על ידי ממשלת ישראל, אך ישראל נאבקה כנגד כל מדינה כזו שפיתחה טכנולוגיה גרעינית.
היסטוריה

בהקבלה לדוקטרינות הנשיאותיות של ארצות הברית נקראה הדוקטרינה על שם מנחם בגין, שהחליט על היישום הפומבי הראשון שלה במבצע אופרה ב־1981, שבמהלכו הותקף הכור הגרעיני שבנתה עיראק. עם זאת מדיניות דומה יושמה (גם אם לא פומבית) עוד בתקופת ממשלת רבין הראשונה, ושורשיה נמצאים בניסיונותיה של ישראל לחסום בתחילת שנות השישים את פעילות המדענים הגרמנים במצרים.
ב-28 באוקטובר 1980 כינס מנחם בגין ישיבת ממשלה מיוחדת שדנה בהפצצת הכור בעיראק. בישיבה זו סיכם בגין את השקפתו על מצבה של ישראל לנוכח האיום הגרעיני:
לאחר שפורסם בתקשורת דבר ההפצצה בעיראק, פרסם בגין את הודעת הממשלה, שהסבירה את השיקולים שחייבו את הפצצת הכור והסתיימה בהצהרת מדיניות, המהווה את דוקטרינת בגין:
מבצעי תקיפה

המדינות שמדיניות זו הופעלה נגדן באופן רשמי כוללות את עיראק, סוריה ואיראן. נערכה גם פעילות דיפלומטית רבה, ולדברי העיתונאי יוסי מלמן, בוצעו גם פעולות חשאיות רבות של המוסד למודיעין ולתפקידים מיוחדים בסיוע יחידות עילית של צה"ל. כמו כן עשתה ישראל מאמצים דיפלומטיים למניעת ניסיונות הצטיידות גרעינית של מדינות אחרות באזור כמו מצרים, סעודיה ועוד. כאשר התגלה בשנת 2003 כי לוב התקדמה מאוד בפיתוח טכנולוגיה גרעינית מבלי שהדבר התגלה, נחשב הדבר ככישלון של קהילת המודיעין הישראלית.
במסגרת המדיניות בוצעו מספר תקיפות מפורסמות של חיל האוויר הישראלי:
מבצע "אופרה": המוזכר לעיל, תקיפת הכור הגרעיני בעיראק והשמדתו. מבצע שאושר רשמית באופן מיידי.
מבצע "מחוץ לקופסה": תקיפת והשמדת כור גרעיני בסוריה בשנת 2007, שאושר רשמית ב-21 במרץ 2018.
תקיפות מתקני נשק כימי בסוריה: בתחילת שנות ה-20 של המאה ה-21, תוארו כהרחבה של דוקטרינת בגין.
ראו גם

מדיניות הגרעין של ישראל
הפעילות נגד תוכנית הגרעין האיראנית
הערות שוליים

↑  אריה נאור, בגין בשלטון : עדות אישית, עמ' 221.
↑  אריה נאור, בגין בשלטון : עדות אישית, עמ' 224-223.
↑  יואב לימור, התקיפות בסוריה: בארה"ב הבטיחו, ובישראל קיימו, באתר ישראל היום, 13 בדצמבר 2021
​
| מנחם בגין |
| --- | --- | --- |
| אירועים מרכזיים בעת כהונתו כראש ממשלה | הממשלה ה-18: תקיפת הכור הגרעיני בעיראק • פיגוע כביש החוף • פרויקט שיקום שכונות • ביקור נשיא מצרים סאדאת בישראל הממשלה ה-19: הסכם השלום בין ישראל למצרים • מבצע אופרה  • מלחמת לבנון הראשונה |  |
| כללי | ימי בגין • דוקטרינת בגין • בגין (סרט) • בלילות לבנים • המרד • נאום הצ'חצ'חים |  |
| הנצחת מנחם בגין | אולם הספורט בגין • בית החולים מנחם בגין • דרך בגין (תל אביב) • כביש בגין • מרכז בגין-סאדאת למחקרים אסטרטגיים • מרכז מורשת מנחם בגין • פארק בגין • פארק מנחם בגין • קריית הממשלה (מזרח ירושלים) • פרס בגין • שדרות מנחם בגין (אשדוד) |  |
| משפחתו | עליזה בגין (בת זוג) • זאב בנימין בגין (בנו) |  |
תצלום לוויין: הכור הסורי לאחר שהופצץ (מתוך מצגת וידאו שהפיץ הממשל האמריקאי ב-24 באפריל 2008)
דון ואס

| --- | --- |

 לידה:  13 בספטמבר 1952 (בן 72) דטרויט, ארצות הברית 
 שם לידה:  דון אדוארד פאגנסון
 מוקד פעילות:  ארצות הברית 
 תקופת הפעילות:  מ-1971 
 מקום לימודים:  אוניברסיטת מישיגן, Oak Park High School 
 סוגה:  רוק 
 שפה מועדפת:  אנגלית 
 כלי נגינה:  גיטרה 
 פרופיל ב-IMDb
 
דון אדוארד פאגנסון (באנגלית: Don Edward Fagenson; נולד ב-3 בספטמבר 1952) הידוע כדון ואס (באנגלית: Don Was) הוא מוזיקאי ומפיק מוזיקלי אמריקאי ממוצא יהודי, זכה במספר פרסי גראמי.
קורות חיים

דון פאגנסון נולד וגדל בדטרויט. אביו היה יהודי בעל מדליה על שרותו במהלך מלחמת העולם השנייה. לאחר סיום בית הספר הוא החל ללמוד באוניברסיטת מישיגן, אך נשר לאחר שנה.
בשנת 1971 הפיק את האלבום Rama Rama / Endless Path עבור המתופף מורוגה בוקר. היה זה פרויקט ההקלטה הראשון בו לקח ואס חלק.
הוא החל לעשות שימוש בשם הבמה "דון ואס", ויחד עם חברו דייוויד וייס הקים את הלהקה "Was (Not Was)" בשנת 1979. הם הוציאו לאור מספר אלבומים וזכו להצלחה. בשנת 2008 הם ההתאחדו והוציאו אלבום נוסף.
בשנת 1989 הפיק ואס את האלבום Nick of Time עבור הזמרת בוני רייט אשר זכה בפרס הגראמי לאלבום השנה. ואס זכה בפרסים נוספים עבור אלבומים אחרים שהוא הפיק בשנים 2009 ו-2016.
בשנת 1992 הפיק את אלבומה של הזמרת הישראלית עפרה חזה, "Kirya" שהיה מועמד לפרס הגראמי בקטגוריית מוזיקת העולם.
בשנת 1995 הפיק ואס סרט תעודה על בריאן וילסון. סרט זה זכה בפרס בפסטיבל הסרטים בסן פרנסיסקו. על מוזיקה שהוא כתב לסרט "Backbeat" דון ואס זכה בפרס של האקדמיה הבריטית לאמנויות הקולנוע והטלוויזיה.
בשנים 2009–2012 דון ואס הנחה תוכנית רדיו.
בשנת 2012 דון ואס מונה לנשיא של חברת "בלו נוט".
בשנת 2014 דון ואס זכה בפרס אמי על עבודתו בתוכנית של CBS "The Beatles: The Night That Changed America".
לדון ואס שלוש בנים, כולם מוזיקאים בהרכבים שונים.
הערות שוליים

↑  Three WWII veterans honored for their military efforts — and beyond, web.archive.org, ‏2018-07-02
| 0 | 1 | 2 |
| --- | --- | --- |
| הקודם: 1994: דייוויד פוסטר | פרס גראמי למפיק השנה, לא קלאסי   1995: דון ואס   | הבא: 1996–1998: בייביפייס |
| --- | --- |
בקרת זהויות :  NLI: 987007385707405171  BNE: XX1581648  BnF: cb14021039d (data)  GND: 134551125  ISNI: 0000 0000 6302 326X  LCCN: no97026131  MusicBrainz: b5ae32fc-5625-4a9a-99eb-f036c88b4f62  NTA: 070751218  VIAF: 51887976   WorldCat (עם VIAF): 51887976
דניאל לאמונט

דניאל סקוט לאמונט (באנגלית: Daniel Scott Lamont;‏ 9 בפברואר 1851 – 23 ביולי 1905) היה מזכיר המלחמה של ארצות הברית בממשלו של נשיא ארצות הברית גרובר קליבלנד בתקופת כהונתו השנייה.
ראשית חייו

דניאל לאמונט נולד ב-9 בפברואר 1851 בחווה של משפחתו בכפר מקגרו, ניו יורק. הוא היה בנם של ג'ון ב. לאמונט, סוחר מהעיירה קורטלנדוויל שבמדינת ניו יורק ושל אליזבת (לבית סקוט) לאמונט. משפחת לאמונט הייתה משפחה ממוצא סקוטי וניתן להתחקות אחרי שורשיה עד לשנת 1250. הוא למד בקולג' יוניון שבסקנקטדי, ניו יורק ובתקופת לימודיו הצטרף לאחוות הסטודנטים דלתא-אפסילון.
קריירה

לאמונט הועסק כפקיד לניסוח מסמכים וכעוזר פקיד העיתונות בקפיטול של בירת מדינת ניו יורק אולבני. ב-1872 הוא היה עובד במטה של הוועדה המרכזית של המפלגה הדמוקרטית במדינת ניו יורק והפקיד הראשי של מחלקת המדינה של מדינת ניו יורק בין השנים 1875 – 1882.
ב-1883, צורף לאמונט, באמצעות פטרונו, דניאל מנינג, למטהו של מושל ניו יורק, גרובר קליבלנד. באותה שנה הוא מונה כמזכיר אישי וצבאי, עם דרגת כבוד של קולונל במטהו של קליבלנד והמשיך להיות חלק מצוותו של קליבלנד לאחר שזה נכנס לתפקידו כנשיא ב-1885.
מ-5 במרץ 1893 ועד 5 במרץ 1897 כיהן לאמונט כמזכיר המלחמה של ארצות הברית בממשלו של הנשיא קליבלנד. במשך כל תקופת כהונתו הוא דחף לאימוץ הדגם של רגימנט חיל רגלים שיכלול שלושה גדודים כחלק מתהליך מודרניזציה וחיזוק של צבא ארצות הברית. יותר מכך, לאמונט המליץ על בניית מבנה מרכזי לארכיון של הצבא ודחק בקונגרס לאשר את ציון שדות הקרב החשובים באופן שבו צוין קרב אנטיאטם. הוא גם המליץ שהקרקעות שבהן נעשה שימוש על ידי השבויים האינדיאנים משבט האפאצ'י בפורט סיל, יועברו לשימושם הקבוע ושהם ישוחררו משביים.
שנותיו האחרונות

לאחר סיום כהונתו כמזכיר המלחמה שימש לאמונט כסגן נשיא חברת הרכבות הצפון-פסיפית בין השנים 1898 – 1904. הוא גם שימש כחבר דירקטוריון במגוון של בנקים וחברות. ב-1889 הוא נכנס לעסקים עם ויליאם ויטני (מזכיר הצי בממשל קליבלנד) ועם אוליבר הזרד פיין (מייסד חברת הטבק האמריקאית).
באוגוסט 1904 הוא שקל להציג את מועמדותו למשרת מושל ניו יורק. הניו יורק טיימס כתב: "ניסיון רחב במגוון של עסקים ציבוריים ופרטיים, מיומנות ויכולת ניהולית שהוכחה במשרות רמות, ואופי אישי ברמה מעל לכל ספק של המועמד דניאל ס. לאמונט כמי שמתאים להיות מועמד הדמוקרטים בניו יורק לתפקיד המושל".
חיים אישיים

לאמונט היה נשוי לג'וליה קיני ולשניים נולדו שתי בנות, פרנסס ובסי. לאמונט בילה את חופשות הקיץ בשכונת גריי גייבלס שבבורן, מסצ'וסטס, בקייפ קוד, בקרבת הבית שהיה בבעלותו של גרובר קליבלנד. בעונות הקיץ נהגו קליבלנד ולאמונט לערוך מסיבות רבות יחדיו. ביתו הישן של לאמונט עדיין קיים.
דניאל לאמונט נפטר בבית הקיץ שלו, אלטמונט, שבמילברוק, ניו יורק, ב-23 ביולי 1905, בגיל 54. הוא נטמן בבית הקברות וודלאון, הברונקס, ניו יורק. לאחר מותו המשיכה אלמנתו לשמור על קשר עם משפחת קליבלנד.